เรื่องร้องเรียน: รถเข็นขายลูกชิ้นคันนี้ จะมาจอดขายช่วงเย็นๆ รถจะยื่นเลยออกจากแนวเสาไฟฟ้ามาก ยิ่งเวลาคนมายืนซื้อ ยิ่งยื่นออกมาในผิวจราจรซึ่งซอยก็แคบมากอยู่แล้ว ของก็ขายกันระเกะระกะมากมายทั้งซอย คนเดินลำบากมาก จะถูกรถเฉี่ยวชนเอาบ่อยๆ รถยนต์ขับไปมาก็ลำบากมาก ขอให้จัดระเบียบเรื่องขายของ และการจอดรถในซอยลาดพร้าว1 ช่วงเย็นๆถึงค่ำนี่เละเทะมากครับ
การดำเนินการของเจ้าหน้าที่: เจ้าหน้าที่เทศกิจเข้าตรวจสอบบริเวณดังกล่าวแล้ว ขณะตรวจสอบไม่พบตามที่ร้องเรียน และเจ้าหน้าที่ได้สอบถามข้อเท็จจริงเบื้องต้น จากประชาชนที่พักอาศัยในบริเวณใกล้เคียง ทราบว่า ผู้ค้าดังกล่าวเป็นผู้ค้าเร่ ซึ่งเจ้าหน้าที่ได้ประชาสัมพันธ์กับประชาชนที่อาศัยในบริเวณใกล้เคียงและขอความร่วมมือไม่ให้ขายสินค้ากีดขวางทางเท้าและทางสัญจรโดยเด็ดขาด เพื่อไม่สร้างความเดือดร้อนแก่ประชาชนที่สัญจรไป-มา
ความเห็นของผู้แจ้ง: ขอบคุณคุณเจ้าหน้าที่ครับ เพื่อความปลอดภัยของคนเดินเท้า เหนื่อยหน่อยนะครับ
พื้นที่: แขวงจอมพล เขตจตุจักร กรุงเทพมหานคร